Twee op kleinhoewes in Gauteng aangevalDie voorval in Paardekraal. Foto: Netcare 911 Chris Botha, woordvoerder van Netcare 911, het gesê paramedici is omstreeks 21:37 na ŉ kleinhoewe in Chartwell, Randburg, ontbied. Volgens Botha is ŉ 55-jarige man kritiek beseer en het paramedici die man gestabiliseer voor hy per helikopter na ŉ nabygeleë hospitaal geneem is. Maroela Media het die polisie om kommentaar genader en wag vir terugvoer. Paramedici van Netcare 911 is intussen ook Vrydagaand omstreeks 23:16 na ŉ kleinhoewe in Paardekraal, Krugersdorp, ontbied. Volgens Botha is ŉ 49-jarige man met ŉ private voertuig na ŉ nabygeleë hospitaal gehaas, hoewel paramedici hulle op pad teëgekom het. “Paramedici het die kritiek beseerde man behandel en na ŉ nabygeleë hospitaal vir verdere mediese sorg geneem.” Maroela Media het die polisie ook in dié geval vir kommentaar genader en wag vir terugvoer.